อาการไม่ดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ตลาดหุ้นในสัปดาห์นี้ ดัชนีน่าจะมีโอกาสอ่อนตัวลงต่อ ตามแรงขายของนักลงทุนต่างชาติ หลังตกใจเหตุการณ์ระเบิดตูมตามบนถนนสีลม 
มาร์เก็ตติงกล่าวว่า นักลงทุนต่างชาติที่ขายสุทธิมากถึง 2,325 ล้านบาท เมื่อวันศุกร์ที่ผ่านมา เป็นสัญญาณร้ายและน่าจะส่งผลกระทบต่อเนื่องถึงสัปดาห์นี้ เพราะสะท้อนว่านักลงทุนต่างชาติเริ่มให้น้ำหนักความรุนแรงทางการเมืองไทยมากขึ้นหลังเกิดเหตุระเบิดที่สีลม ขณะที่ปัจจัยต่างประเทศขณะนี้ยังไม่มีสาระสำคัญมากนัก
“นักลงทุนที่มีเงินเย็นยังไม่ควรรีบเข้าไปซื้อหุ้น เพราะมีโอกาสสูงที่ดัชนีจะปรับตัวลงต่อ ส่วนนักลงทุนที่มีหุ้นอยู่แล้ว ควรจะสำรวจคุณภาพหุ้นในพอร์ต ซึ่งหากมีพื้นฐานไม่ค่อยดีนักอยู่ น่าจะอาศัยจังหวะปรับพอร์ตในช่วงที่นักลงทุนต่างชาติขายหุ้นบูลชิพออกมามากจนราคาอ่อนตัวลงแรง โดยให้เลือกหุ้นส่งออกและจ่ายเงินปันผลดีต่อเนื่องเป็นหลัก” มาร์เก็ตติงกล่าว
บริษัทหลักทรัพย์ กสิกรไทย และบริษัท ศูนย์วิจัยกสิกรไทย มองหุ้นสัปดาห์นี้ดัชนีน่าจะแกว่งตัวผันผวน คาดแนวรับที่ 746 และ 736 จุด ขณะที่แนวต้านอยู่ที่ 770 และ 784 จุด ตามลำดับ
สัปดาห์ที่ผ่านมา ดัชนีหุ้นปิดที่ 754.58 จุด ปรับตัวขึ้น 2.50% จาก 736.16 จุด ในสัปดาห์ก่อนหน้า โดยนักลงทุนสถาบัน ต่างชาติ และบัญชีบริษัทหลักทรัพย์ซื้อสุทธิ 3,022 ล้านบาท 1,045 ล้านบาท และ 305 ล้านบาทตามลำดับ ขณะที่รายย่อยขายออก 4,373 ล้านบาท